да се съчетае с тази по точка 4.2.1.6 и да се посочи последователно (отпред назад) в следния формат: „S-1: ..... kg P: ........kPa“ „S-2: ..... kg P: ........kPa“ „S-...: ..... kg P: ........kPa“. Всяка отделна информация трябва да е отделена от останалата с един или повече интервали.“;
 (2)добавя се следната точка 2.1.1.10.
 „2.1.1.10.За превозните средства, оборудвани с преходни двигатели, както са определени в член 3, параграф 32 от Регламент (ЕС) 2016/1628, датата на производство на превозното средство в следния формат: „MM/ГГГГ“. Като друга възможност датата на производство на превозното средство се посочва на допълнителната отделна задължителна табела, върху която се указва и VIN.“;
 (3)добавя се следната точка 5.4.:
 „5.4.Специфични изисквания към маркировката на двигателите
 Независимо от точка 5.2. задължителната маркировка на двигателя трябва да отговаря на разпоредбите на приложение ІІІ от Регламент за изпълнение (ЕС) 2017/656 със следните изключения:
 а)за двигателите от одобрен тип съгласно Регламент (ЕС) No 167/2013 вместо нòмера на ЕС одобряването на типа по приложение V към Регламент за изпълнение (ЕС) 2017/656 трябва да се посочи номерът на ЕС одобряването на типа по таблица 6-1 от приложение VІ;
 б)за резервните двигатели от одобрен тип съгласно Директива 2000/25/ЕО на Европейския парламент и на Съвета***** вместо нòмера на ЕС одобряването на типа, издаден съгласно Директива 97/68/ЕО на Европейския парламент и на Съвета******* трябва да се посочи номерът на ЕС одобряването на типа по допълнение 1 от глава В на приложение ІІ към Директива 2003/37/ЕО на Европейския парламент и на Съвета******.
 __________________
 *****Директива 2000/25/ЕО на Европейския парламент и на Съвета от 22 май 2000 г. относно мерките, които следва да бъдат предприети срещу емисиите от газообразни и прахообразни замърсяващи околната среда вещества от двигателите, предназначени за задвижване на селскостопански и горски трактори, и за изменение на Директива 74/150/ЕИО на Съвета (ОВ L 173, 12.7.2000 г., стр. 1).
 ******Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и обособени технически възли, и за отмяна на Директива 74/150/ЕИО (ОВ L 171, 9.7.2003 г., стр. 1).
 *******Директива 97/68/ЕО на Европейския парламент и на Съвета от 16 декември 1997 г. за сближаване законодателствата на държавите членки във връзка с мерките за ограничаване емисиите на газообразни и прахообразни замърсители от двигатели с вътрешно горене, инсталирани в извънпътна подвижна техника (ОВ L 59, 27.2.1998 г., стр. 1).“.
 ПРИЛОЖЕНИЕ V
 Приложение V към Регламент за изпълнение (ЕС) 2015/504 се изменя, както следва:
 (1)в допълнение 2, в обяснителните бележки към това допълнение обяснителна бележка (10) се заменя със следното:
 „(10)
 Посочете само предметите по приложение I към Регламент (ЕС) No 167/2013, чиито одобрявания са били издадени съгласно Регламент (ЕС) 2016/1628 или правилата на ИКЕ на ООН по член 49 от Регламент (ЕС) No 167/2013 (одобрявания по ИКЕ на ООН) или се основават на пълни протоколи от изпитвания, издадени на базата на стандартните правилници на ОИСР, като алтернатива на протоколите от изпитвания, изготвени съгласно Регламент (ЕС) No 167/2013 и делегираните актове и актовете за изпълнение,